Si Darna sarong karakter kan superhero na enot na nagluwas sa mga komiks hale sa Filipinas. Ginibo ang karakter para sa Pilipino Komiks kan parasurat na si Mars Ravelo asin an parakurit na si Nestor Redondo kan 1950. Enot siyang nagluwas sa Pilipino Komiks (Ace Publications, Inc.) #77 kan Mayo 13, 1950. Si Darna ang liwat pagbabago kan naenot na karakter ni Ravelo na si Varga, na ang istorya asin kurit ginibo niya mismo. Enot na nagluwas an karakter na ini sa Bulaklak Magazine, Bolyum 4, #17 kan Hulyo 23, 1947. Naghali si Ravelo sa Bulaklak Magazine huli sa dai pagkakasurundo kan mga patnugot kan publikasyon. Bilang saro sa mga bistadong superherong Pilipino, nagluwas si Darna sa dakol na pelikula sagcod nagkapirang seryeng pantelebisyon.